open-index/open-wikipedia-markdown huggingface dataset:
אנדרס יוהאן לקסל

**אנדרס יוהאן לקסל** (בשוודית: **Anders Johan Lexell**; 24 בדצמבר 1740, טורקו – 11 בדצמבר 1784, סנקט פטרבורג) היה מתמטיקאי שוודי שפעל ברוסיה.

אנדרס יוהאן לקסל נולד בטורקו שאז הייתה תחת שליטה של שוודיה למשפחה שוודית. בגיל 14 הוא החל ללמוד באקדמיה המלכותית בעיר ובגיל 19 קיבל תואר דוקטור. בשנת 1763 הוא התחיל ללמד באוניברסיטת אופסלה.

בשנת 1768 לקסל הגיע לסנקט פטרבורג והחל לעבוד ליד לאונרד אוילר. הוא עסק בעיקר בתחום טריגונומטריה ספירית וחקר תנועת גרמי שמיים. לקסל חקר תנועת שביט "1770 I" והוכיח שהמסלול שלה מושפע מצדק. בעקבות מחקרים אלו השביט קיבל שם "שביט לקסל".

אנדרס יוהאן לקסל חקר את המסלול של אורנוס ופרסם השערה שלפיה מסלולו משופע מגרם שמיים שטרם התגלה. לצורך העבודות שלו לקסל פיתח מספר שיטות חדישות בין היתר משפט לקסל.

בשנת 1775 לקסל קיבל מינוי של פרופסור באוניברסיטת טורקו (באותה תקופה השטח היה בשליטה שוודית), אך מלך שוודיה נתן לו אישור להישאר ברוסיה עוד מספר שנים. בשנת 1780 לקסל נסע לגרמניה, צרפת ואנגליה. בין היתר הוא סידר לעצמו שחרור ממינוי בטורקו וקיבל אישור לחזור לסנקט פטרבורג.

לאחר מות של לאונרד אוילר הוא קיבל את תפקידו, אך תוך זמן קצר לקסל בעצמו נפטר.

בסך הכול לקסל פרסם 66 מחקרים.

בשנת 1771 הוא התקבל כחבר באקדמיה למדעים של רוסיה. בשנת 1773 הוא התקבל כחבר לאקדמיה למדעים השוודית ובהמשך לאקדמיה הצרפתית.

## קישורים חיצוניים

קטגוריה:מתמטיקאים רוסים
קטגוריה:חברי האקדמיה הרוסית למדעים
קטגוריה:אסטרונומים רוסים
קטגוריה:ילידי 1740
קטגוריה:נפטרים ב-1784
דן ואן דר ואט

**דניאל פרנסיס ירן ואן דר ואט** (בהולנדית: **Daniel Francis Jeroen van der Vat**; 28 באוקטובר 1939 – 9 במאי 2019) היה עיתונאי, סופר והיסטוריון צבאי, עם דגש על היסטוריה של לוחמה ימית.
## חייו
ואן דר ואט נולד באלקמאר, צפון הולנד, וגדל בהולנד הכבושה על ידי גרמניה. הוא למד בבית הספר לזכר הקרדינל ווהן בלונדון. בשנים 1957 עד 1960 למד באוניברסיטת דרהאם וסיים תואר ראשון בלימודים קלאסיים.

הוא היה חניך מתלמד ב-The Journal, עיתון בניוקאסל על הטיין. מאוחר יותר הצטרף לדיילי מייל במנצ'סטר וחזר לניוקאסל ככתב הראשי האזורי של עיתון זה. הוא גויס על ידי סאנדיי טיימס בשנת 1965 ועבר לטיימס בשנת 1967. הוא היה כתב חוץ במשך עשר שנים, פתח את סניף העיתון בדרום אפריקה, אך מאוחר יותר גורש מהמדינה לאחר שתואר על ידי רשויות האפרטהייד כ"ליברל מזיק". הוא הפך למנהל סניף העיתון בגרמניה, אך לאחר שרופרט מרדוק רכש את הטיימס בשנת 1981, עזב והצטרף לגרדיאן בשנה שלאחר מכן. הוא היה כתב זר מוביל וב-1988 עזב כדי לכתוב ספרים. הוא המשיך לכתוב הספדים לגרדיאן.

## יצירת נבחרות

*  (published as *Gentlemen of War, The Amazing Story of Captain Karl von Müller and the SMS Emden* in the US)
* 
* 
* 
* 
* 
* 
* 
* 
* 
* 
* 
* 


## הערות שוליים

קטגוריה:היסטוריונים של מלחמת העולם השנייה
קטגוריה:עיתונאים הולנדים
קטגוריה:היסטוריונים צבאיים
קטגוריה:בוגרי אוניברסיטת דרהאם
קטגוריה:הולנדים שנולדו ב-1939
קטגוריה:הולנדים שנפטרו ב-2019
קטגוריה:בריטים שנפטרו ב-2019
אחיזת היהלום של אנגלה מרקל

ממוזער|182x182 פיקסלים|מרקל ואחיזת היהלום המפורסמת שלה.
**אחיזת היהלום של אנגלה מרקל** היא מחווה גופנית שנעשתה על ידי הנחת 2 הידיים על הבטן אחת ליד זו כך שקצות האצבעות של 2 הידיים נפגשות והאגודל ואצבע המרה יוצרת צרובעת הדומה לצורתו של יהלום. מחווה גופנית זו נתפסת כסימן ההיכר הבולט ביותר של קנצלרית גרמניה, אנגלה מרקל ונחשבת אחת ממחוות הידיים המוכרות ביותר בעולם.

כאשר מרקל נשאלה כיצד יצרה את הסימן כסימן ההיכר שלה, היא הצהירה כי היא עשתה זאת מכיוון שחיפשה היכן להניח את ידיה וכך זה נוצר. מרקל אף הודתה שהדבר מעיד על חיבתה לסימטריה. אף על פי זאת, המחווה הפך במהרה למושא של תאוריות קונספירציה בנוגע לחלקה של מרקל ב"סדר עולמי חדש" או באילומינטי.

## שימוש על ידי תומכים ומתנגדים
מחוות היד שימשה לא פעם את מתנגדיה ומבקריה של מרקל. מלבדם, גם קומיקאים רבים שחיקו אותה, עשו את אחיזת היהלום, ובשילוב של המעילים הצבעוניים שהיא בדרך כלל לובשת. מלבד זאת, גם מפלגתה של מרקל (המפלגה הנוצרית-דמוקרטית הגרמנית) משתמשת במחווה כסמל פוליטי להנהגתה של מרקל.

ב-2 בספטמבר 2013, מספר ימים הבחירות שנערכו באותו החודש חשפה המפלגה הנוצרית-דמוקרטית כרזה ענקית בתחנת הרכבת ברלין האופטבנהוף, שכללה פסיפס תמונות שבנוי מ-2150 תמונות של תומכי המפלגה עושים את "אחיזת היהלום". לצד הפסיפס, נכתבה סיסמה "לשים את עתידה של גרמניה בידיים טובות". באופוזיציה מתחו ביקורת על הכרזה וטענו כי היה מדובר בקמפיין "פולחן אישיות מפלצתי". המפלגה עשתה שימוש ב"אחיזת היהלום" גם לקראת הבחירות שנערכו ב-2017. המפלגה פתחה בקמפיין בו פורסמו ברחבי גרמניה כרזות של מרקל ואחיזת היהלום לצד הסיסמה "I love Raute". בנוסף לכך, המפלגה עודדה את תומכיה להעלות תמונות שלהם לצד סיסמה זו.

## קישורים חיצוניים

* 

## הערות שוליים

קטגוריה:אנגלה מרקל
קטגוריה:מחוות גופניות
קטגוריה:אצבעות
ברונו הימפקמפ

[ממוזער|[צו מעצר נגד ברונו הימפקאמפ, חתום על ידי ארנסט קלטנברונר]]
**ברונו הימפקמפ** (בגרמנית: **Bruno Himpkamp**; 28 בדצמבר 1925 – 8 בדצמבר 2008) היה פעיל בתנועת ההתנגדות הוורד הלבן ובקבוצת נערי הסווינג.

## ביוגרפיה ופעילות אנטי נאצית
ברונו הימפקאמפ היה תלמיד בבית הספר ויצ'רן בהמבורג הורן. בשנת 1942 גורש מבית הספר בגלל מוצאו היהודי, בשל דעות שהשמיע נגד המשטר הנאצי ואהבתו לספרת אנגלית.

הימפקאמפ אהב ג'אז והאזין באופן קבוע לתחנות רדיו זרות אשר היו אסורות להאזנה בגרמניה הנאצית. הוא התוודע לדיכוי הפוליטי ולרדיפה האידאולוגית הגזעית של היהודים בגרמניה הנאצית והצטרף לקבוצת נערי הסווינג עם חבריו טורסטן מילר וגרד שפיצברט. קבוצה של נערים חובבי סווינג בגרמניה של שנות ה-30 וה-40, בעיקר מהמבורג ומברלין. גילם של הנערים נע בין 14 ל-18, רובם תלמידי תיכון, הגם שהיו בקרבם מבוגרים יותר. הימפקמפ הזמין את מי שהיה מורהו הפרטי, הנס לייפלט להצטרף לקבוצה ולהאזין למוזיקה במועדון "הפני קלאב". חברי הקבוצה הלא מאורגנת (מתוך אידאולוגיה, אין מנהיג) לבשו חולצות משובצות עם צווארון לבן ומכנסיים רחבים. הנערים לבשו מעיל ארוך שהגיע עד ברכיהם. נערי הסווינג חיפשו אחר דרך החיים הבריטית, ומצאו אותה במוזיקת הסווינג אשר הייתה אסורה בגרמניה הנאצית. בגרמניה שאז, מוזיקת הסווינג הוגדרה כ"מוזיקה מנוונת". חברי התנועה התנגדו לאידאולוגיה ולמשטר הנאצי, ובמיוחד לתנועת "הנוער ההיטלראי" (ה-Hitlerjugend).

הוא וחבריו טורסטן מילר, גרד שפיצברט והנס לייפלט, שהיה מבוגר ממנו בארבע שנים ומי שהיה חונכו לפעמים, באו במגע עם קבוצת ההתנגדות של סניף המבורג של הוורד הלבן. המשתתפים שהיו בודדים ניהלו דיונים על ביצוע הפגנות ומצעדי מחאה נגד המשטר הנאצי. הם חשבו לארגן מצעד מעל יונגפרנשטיג ולפוצץ את מפקדת הגסטפו של המבורג בשטאדטהאוסברוק או את גשר לומברד הממוקם מעל נהר האלסטר. רעיונות אלה לא יושמו.

ב-12 במאי 1942 הוא נעצר לזמן קצר בגל מעצרים רחב היקף של הגסטפו. הוא הובא לבית המעצר שהיה ממוקם בברגדורף.

הימפקמפ שוחרר ונעצר שוב ב-1 בדצמבר 1944. הוא נכלא בכלא משטרת פוהלשבוטל ושוכן באגף C. הוא עונה בכלא וביוני 1944 הוא הועבר למחנה הריכוז נוינגמה שם שובץ לעבודות כפייה. משפטם שלו ושל חבריו לתנועה, חברי קבוצת נערי הסווינג ופעילי התנגדות של סניף תנועת ההתנגדות הוורד הלבן התקיים בהמבורג. באפריל 1945 הובאו בפני בית המשפט העממי בהמבורג. האסירים הוחזקו בשטאנדל. הצבא האמריקני התקדם לכיוון העיירה וב-12 באפריל 1945 שוחררו האסירים הצעירים ובכללם הימפקמפ על ידי מנהלת בית הסוהר.

## לקריאה נוספת
* 

## הערות שוליים

קטגוריה:אסירים במחנה הריכוז נוינגמה
קטגוריה:מתנגדים גרמנים למשטר הנאצי
קטגוריה:הוורד הלבן
קטגוריה:גרמנים שנולדו ב-1925
קטגוריה:גרמנים שנפטרו ב-2008
ברקון ביקונס

**ברקון ביקונס** (באנגלית: **Brecon Beacons**; בוולשית: **Bannau Brycheiniog**) הוא פארק לאומי ואזור הררי בדרום-מזרח ויילס.

אזור הברקון ביקונס ("פסגות ברקון") נקרא על שם ממלכת ברכיניוג ששלטה באזור בימי הביניים המוקדמים (קרויה על שם מלכה הראשון בריכן), ועל שמה גם העיירה ברקון (הטיה אנגלית של בריכניוג) והמחוז ההיסטורי ברקונשייר. האזור מאופיין בהתיישבות מועטה יחסית ושטחים הרריים, הוא כולל מספר פסגות גבוהות בהן פן אי ואן, הפסגה הגבוהה ביותר בדרום ויילס. תנאי השטח המאתגרים והאוכלוסייה המועטה, הפכו את הביקונס לאזור טיולים מוכר, בנוסף הוא משמש את הצבא הבריטי לאימוני שטח וניווטים ובין היתר משמש לאימוני ה-SAS.

## הפארק הלאומי ברקון ביקונס
הפארק הלאומי ברקון ביקונס נוסד בשנת 1957, השלישי והאחרון להיווסד בוויילס (אחרי סנודוניה וחופי פמברוקשייר). הוא משתרע על שטח של 1,344 קמ"ר ומצוי בין חלקו הדרומי של מחוז פוויס, חלקו הצפון-מערבי של מונמות'שייר והצד המזרחי של מחוז קרמרת'נשייר. האזור כולל מספר מאפיינים גאוגרפיים, בהם עמק האסק (Usk) ונהר האסק, ממזרח לו ההרים השחורים וממערב לו הפסגות המרכזיות של הברקון ביקונס, כולל פן אי ואן שהיא הפסגה הגבוהה ביותר בדרום ויילס, ובחלק המערבי של האזור מצוי ההר השחור.

הפארק מנהול על ידי ראשות הפארק הלאומי ברקון ביקונס השוכנת בעיירה ברקון בחלקו הצפוני של הפארק, ולה סמכויות רבות בניהול שטחי הפארק, שימור, וניהול פעילויות לתיירים ומטיילים בשטחיו. מלבד ברקון, מספר עיירות שוכנות בשטחי הפארק בהן היי-און-וואי בפינה הצפון-מזרחית שלו, פונטיפול ואברגווני הגובלות בחלקו הדרום-מערבי, ול'אנדיילו הגובלת בקצה המזרחי.

## אתרים מרכזיים

Sgwd-yr-Eira Falls - geograph.org.uk - 1475332.jpg|מפל סגווד אר איירה
Pond in the Taf Fechan forest - geograph.org.uk - 514881.jpg|חורשת טף פכאן
View to the west from Blaen-yr-henbant - geograph.org.uk - 293127.jpg|רכס ההרים השחורים
Pentwyn Reservoir from Taf Fechan Forest - geograph.org.uk - 665078.jpg|מאגר פנטווין
Pen y Fan from Cribyn.jpg|פסגת פן אי ואן ומאחוריה פסגת קורן ד'י


## קישורים חיצוניים

* 
* 

קטגוריה:ויילס: גאוגרפיה
קטגוריה:הממלכה המאוחדת: פארקים לאומיים
קטגוריה:פוויס
קטגוריה:מונמות'שייר
קטגוריה:מרת'ר טידוויל (מחוז)
המפקד העליון של בעלות הברית באירופה

**המפקד העליון של בעלות הברית באירופה** (באנגלית: **(SACEUR) Supreme Allied Commander Europe**) הוא תוארו של המפקד על כוחות נאט"ו ברחבי אירופה. תפקיד זה נחשב לשני בחשיבותו בתוך ההיררכיה של נאט"ו, כפוף רק ליושב ראש הוועדה הצבאית של נאט"ו. באופן מסורתי, המפקד העליון הוא תמיד גנרל מהכוחות המזוינים של ארצות הברית, אשר נבחר בידי נשיא ארצות הברית, וכסגנו מתמנה גנרל מצבא בריטניה או מהבונדסוור. בהתאם לכך, המפקד העליון של בעלות הברית באירופה משמש במקביל גם כמפקד פיקוד אירופה של ארצות הברית.

בתחום סמכותו של המפקד העליון כלולים פיקוד הכוח המשותף בברונסום, פיקוד האוויר של בעלות הברית, הפיקוד הימי של בעלות הברית, פיקוד היבשה של בעלות הברית, סוכנות שירותי התקשורת ומערכות המידע של נאט"ו, פיקוד הכוח המשותף של בעלות הברית בנאפולי ופיקוד הכוח המשותף בנורפוק.

משכנו הרשמי של המפקד העליון נמצא בכפר קסטאו שבבלגיה. המפקד העליון הנוכחי הוא אלכסוס גרינקוויץ'.

## רשימת המפקדים העליונים

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:נאט"ו
ג'וזף מקי בראון

**ג'וזף מקי בראון** (באנגלית: **Joseph Mackey Brown**; 28 בדצמבר 1851 – 3 במרץ 1932) היה פוליטיקאי אמריקאי שכיהן שתי קדנציות לא רצופות כמושל ג'ורג'יה ה-59, הכהונה הראשונה בין 1909 ל-1911 והשנייה בין 1912 ל-1913.
לאחר מותו נטען כי לקח חלק בביצוע הלינץ' האנטישמי בליאו פרנק באוגוסט 1915.

## ביוגרפיה
ג'וזף מקי בראון נולד בקנטון, ג'ורג'יה ב-28 בדצמבר 1851. בראון הוא בנו של מושל ג'ורג'יה בתקופת מלחמת האזרחים האמריקנית ג'וזף א. בראון. בצעירותו כונה על ידי משפחתו בשם החיבה "ג'ו בראון הקטן".

לאחר שסיים את לימודיו באוניברסיטת אוגלת'ורפ בשנת 1872, למד תקופה משפטים באוניברסיטת הרווארד. הוא עבר את בחינת ההסמכה ללשכת עורכי הדין בשנת 1873; עם זאת, הוא מעולם לא עסק בעריכת דין עקב ראייה לקויה. הוא המשיך את לימודיו במכללה לעסקים באטלנטה, ג'ורג'יה ואז החל לעבוד כפקיד במסילת הברזל המערבית והאטלנטית. במהלך עבודתו במסילת הרכבת הוא התקדם עד לתפקיד מנהל התעבורה בחברה, והוא נישא לקורה אנני מק'קורד.

בשנת 1904 מונה בראון לוועדת מסילות הברזל של מדינת ג'ורג'יה על ידי המושל ג'וזף טרל. מינוי זה בוטל בשנת 1907 כאשר המושל החדש, מייקל הוק סמית', הזיז את בראון מתפקידו בשל חילוקי דעות בנוגע לתעריפי הנוסעים.

בראון השיג נקמתו בסמית' לאחר שניצח אותו בבחירות לתפקיד מושל ג'ורג'יה בשנת 1908 ותפס את מקומו. בבחירות של 1910 היה זה סמית' שניצח את בראון, גם בבחירות המקדימות למועמדות המפלגה הדמוקרטית לתפקיד מושל ג'ורג'יה וגם לאחר מכן בבחירות הכלליות בהן התמודד בראון (לאחר שהפסיד את המועמדות מטעם המפלגה הדמוקרטית) כעצמאי. סמית' עזב את כיסאו כמושל בטרם סיים את כהונתו השנייה בכדי לאייש מושב בסנאט של ארצות הברית שהתפנה עם מותו של הסנאטור הדמוקרטי מג'ורג'יה אלכסנדר קליי, ועל כן בראון התמודד ללא יריבים על תקופת המשך כהונתו של המושל הפורש סמית' וניצח.

בראון וסמית' התמודדו שוב האחד נגד השני, הפעם בבחירות 1914 על המושב בסנאט האמריקאי שאייש סמית' לאחר מות הסנאטור קליי. סמית' ניצח את בראון בבחירות האלה ושמר על כיסאו.

לאחר חייו הפוליטיים העביר את שנותיו האחרונות במריאטה, ג'ורג'יה שם כיהן כמנהל וסגן נשיא הבנק הלאומי הראשון של מריאטה. על פי פרופסור סטיבן גולדפרב ואחרים, ב-17 באוגוסט 1915, הוא היה מעורב בלינץ' האנטישמי ביהודי ליאו פרנק.

בראון מת בשנת 1932 במריאטה, ג'ורג'יה ונקבר בבית הקברות אוקלנד באטלנטה, ג'ורג'יה.

## קישורים חיצוניים

* 
* 

## הערות שוליים

קטגוריה:אמריקאים ילידי ג'ורג'יה
קטגוריה:מושלי ג'ורג'יה
קטגוריה:מושלי מדינות ארצות הברית מהמפלגה הדמוקרטית
קטגוריה:בוגרי בית הספר למשפטים באוניברסיטת הרווארד
קטגוריה:לינץ' בארצות הברית
קטגוריה:אנטישמיות בארצות הברית: אישים
קטגוריה:אמריקאים שנולדו ב-1851
קטגוריה:אמריקאים שנפטרו ב-1923
אפרופיתקוס

**אפרופיתקוס** (שם מדעי: *Afropithecus*) הוא סוג של פרימט נכחד שחי באפריקה המזרחית בתקופת המיוקן לפני 16–18 מיליון שנה. משמעות שמו היא "קוף אפריקאי מאגם טורקאנה" שבקניה בה נמצאו מאובניו. הסוג הכיל מין בודד - **Afropithecus turkanensis''.

## מאפיניים
קוף זה הגיע לגודל של מנדריל אך היה כבד יותר והגיע למשקל 60 עד 80 קילוגרמים. קוף זה ניזון בעיקר מעלים, פירות ומזונות אחרים ונכחד לפני 16 מיליון שנה, כנראה עקב שינוי אקלים שגרם ליובש והכחיד אותו, ומינים נוספים שחיו יחד איתו באפריקה המזרחית.

## קישורים חיצוניים

קטגוריה:פרימטים שחיו במיוקן
קטגוריה:יונקים שחיו במיוקן באפריקה
קטגוריה:קניה: מאובנים
קטגוריה:מאובני טקסונים שתוארו ב-1986
סם קורלט

**סם קורלט** (באנגלית: **Sam Corlett**; נולד ב-24 באפריל 1996) הוא שחקן אוסטרלי, המוכר מהופעותיו בסדרות "הרפתקאותיה המצמררות של סברינה" ו"ויקינגים: ולהאלה".

## ביוגרפיה
קורלט נולד וגדל במרכז אוסטרליה בניו סאות' ויילס לזוג הורים שעוסקים במסחר וייעוץ. הוא השתלם בסדנאות משחק אצל כמה מהמאמנים הנודעים ביותר כמו אליזבת קמפ, לס צ'אנטרי, גלנדה לינסקוט ואנדרו לואיס. 

בשנת 2018 סיים תואר ראשון באמנויות באקדמיה לאמנויות הבמה של אוסטרליה המערבית (אנ') (WAAPA), בפרת'.

## קריירה
בשנה השנייה ללימודיו האקדמיים, הופיע עם להקתו של הזמר האוסטרלי כריס אייזק בסיבוב הופעות בסין. בפסטיבל תיאטרון במסגרת לימודיו באקדמיה, שיחק בתפקיד סטנלי במחזה חשמלית ושמה תשוקה מאת טנסי ויליאמס ואת ארתור במחזה פרי עטו של ארתור מילר, ציד המכשפות. הוא החל את הקריירה כששיחק בשני סרטים קצרים בשנת 2018. 

בשנת 2020 שיחק בסדרה "Acting for a Cause".

בשנת 2020 שיחק בסרט הקולנוע "הבצורת". באותה שנה גילם את קאליבן, – נסיך הגיהנום, שמאתגר את סברינה בקרב על שליטה בכס המלוכה בגיהנום, בעונות שלוש וארבע של סדרת הטלוויזיה "הרפתקאותיה המצמררות של סברינה".

בשנת 2021 הוא לוהק לתפקיד לייף אייריקסון בסדרת "ויקינגים: ולהאלה", דרמה היסטורית, שנוצרה על ידי מייקל הירסט וג'ב סטיוארט, המהווה סדרת ספין אוף לסדרה "ויקינגים". עלילת הסדרה מתחילה כמאה שנה לאחר אירועי הסדרה המקורית ומגוללת את סיפוריהם של כמה מהוויקינגים הידועים בהיסטוריה, ביניהם נמנים לייב אייריקסון אותו מגלם קורלט, פריידיס איריקסדוטיר (פרידה גוסטבסון), האראלד השלישי, מלך נורווגיה (ליאו סוטר), והמלך הנורמנדי ויליאם הכובש.

בשנת 2024 שיחק בתפקיד ראשי במיני-סדרה "טריטוריה" (אנ').

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:שחקני תיאטרון אוסטרלים
קטגוריה:בוגרי אוניברסיטת אדית קוון
קטגוריה:אוסטרלים שנולדו ב-1996
לי יונג-ג'ה

**לי יונג-ג'ה** (בקוראנית: **이정재**; נולד ב-15 בדצמבר 1972) הוא שחקן, דוגמן ומסעדן דרום קוריאני.

## ביוגרפיה
לי נולד בסיאול. בתחילת דרכו עבד כדוגמן ובשנת 1993 הופיע לראשונה בסדרת הדרמה "מורה דינוזאור". שנה לאחר מכן, זכה לביקורות חיוביות על תפקידו הראשון בקולנוע בסרט "האיש הצעיר", אך פריצתו התרחשה בסדרה "רגשות" באותה שנה. בשנת 1995 הופיע בסדרה "סנדגלאס"  ובשנת 1998 הפך לכוכב עם השתתפותו בסרט "הרומן" .

לאחר מכן במשך שני עשורים כיכב בז'אנרים רבים של סרטים, וביניהם סרטים רומנטיים כמו "Mare" בשנת 2000 ו-"מעבר לקשת" בשנת 2002; מלודרמה כמו ה"הווה האחרון" בשנת 2001 ; קומדיות כמו "הו! אחים" בשנת 2003; סרטי מתח כמו "העד האחרון" בשנת 2001  ו"טייפון" בשנת 2005 .

בשנת 1999 זכה בפרס השחקן הטוב ביותר בתחרות פרסי הדרקון הכחול  על תפקידו בסרט "ארץ השמש העולה"  ובשנת 2010 בפסטיבל הסרטים Fantasporto  על תפקידו בסרט The Housemaid .

בשנת 2019 כיכב בסרט המתח והמסתורין של נטפליקס "חוקר הכתות" בתור הכומר פארק.

בשנת 2021 החל לשחק בתפקיד הראשי של סונג ג'י-הון בסדרת הטלוויזיה "משחק הדיונון" המשודרת בנטפליקס. על תפקידו קיבל מועמדות לפרס גלובוס הזהב לשחקן הטוב ביותר בסדרת דרמה, לפרס אמי ולפרס אינדפנדנט ספיריט.

בסוף שנת 2022 הוא לוהק לתפקיד ראשי בסדרת הטלוויזיה האמריקאית "The Acolyte" כחלק מזיכיון מלחמת הכוכבים, אשר עלתה לשידור בשירות הזרמת המדיה של דיסני+ במהלך שנת 2024.

בשנת 2024 חזר לגלם את סונג ג'י הון בסדרת הטלוויזיה "משחק הדיונון" בעונתה השנייה, ושיחק גם בעונתה השלישית בשנת 2025.

### חיים אישיים
לי הוא מסעדן ובעלים של מסעדה איטלקית באחד מאזורי המסחר והתיירות של סיאול. כמו כן, הוא גם למד עיצוב פנים ומעצב את המסעדות אותן הוא מנהל.

## קישורים חיצוניים

* 

## הערות שוליים

קטגוריה:שחקני קולנוע וטלוויזיה דרום קוריאנים
קטגוריה:דוגמנים דרום קוריאנים
קטגוריה:זוכי אמי בפריים טיים: שחקן ראשי בדרמה
קטגוריה:זוכי פרס גילדת שחקני המסך - שחקנים
קטגוריה:בוגרי אוניברסיטאות ומכללות בדרום קוריאה
קטגוריה:דרום קוריאנים שנולדו ב-1972
המושכים בחוטים

**המושכים בחוטים** (באנגלית: **Inside Job**) היא סדרת טלוויזיה קומית מונפשת למבוגרים, שנוצרה והופקה על ידי שיאון טאקאוצ'י, יחד עם אלכס הירש, יוצר "גרוויטי פולס", אשר משמש כמפיק בפועל.

הסדרה עלתה לשידור בשירות "נטפליקס" ב-22 באוקטובר 2021. ב-9 בינואר 2023 לאחר חידוש הסדרה בקיץ 2022 לעונה שנייה, בוטלה הסדרה יחד עם תוכניות העונה השנייה.

## תקציר העלילה
הסדרה מתרחשת בעולם בו כל תאוריית קונספירציה אפשרית היא אמיתית, ומביאה את קורותיו של ארגון הצללים הממשלתי "קוגניטו בע"מ" אשר שולט בסתר בעולם. העלילה מתמקדת בגאונה טכנולוגית ובשותפה המנסים לשמור על פעילותו של הארגון הרחק מעיניים סקרניות.

## צוות הדמויות והמדבבים
* **רייגן רידלי** (ליזי קפלן) – מדענית יפנית-אמריקאית, גאונה טכנולוגית בעלת קשיים חברתיים, העובדת ב"קוגניטו בע"מ", שמאמינה שניתן לשפר את העולם.
* **רנד רידלי** (כריסטיאן סלייטר) – לשעבר ראש "קוגניטו בע"מ" ואביה של רייגן שהודח מעבודתו וכעת זומם נקמה בעודו מובטל, ובמקביל עוסק במלחמות שלהוב עם ריצ'רד דוקינס; בעודו מתגורר עם בתו.
* **ברט האנד** (קלארק דיוק) – יס מן מוושינגטון די. סי., שעל אף שהוא מצטייר תחילה כנער אחווה טיפוסי, בהמשך הוא מתגלה כגבר אכפתי שרק רוצה לאהוב ולרצות את כולם.
* **ג'יי. אר. שיימפו** (אנדרו דאלי) – מנכ"ל "קוגניטו בע"מ" הנוכחי.
* **ד"ר אנדרה** (בובי לי) – ביוכימאי בעל רוח חופשייה העובד ב"קוגניטו בע"מ".
* **גלן דולפמן** (ג'ון דימאג'יו) – גיבור מלחמה בעל נטיות שמרניות ודולפין למחצה.
* **ג'יג'י תומפסון** (טישה קמפבל) – ראש מחלק ניהול המניפולציות והתקשורת ב"קוגניטו בע"מ" ומלכת הרכילות המשרדית.
* **מייק הקסום** (ברט גלמן) – יצור בעל תכונות פטרייתיות והאידיוט המשרדי.

## סקירה

## רשימת הפרקים
### עונה 1

### עונה 2
* שמות הפרקים בעברית כפי שמוצגים בנטפליקס.

## הפקה
באפריל 2019, נמסר כי נטפליקס הזמינה 20 פרקים מהפקת הסדרה.

ביוני 2021, הסדרה הוכרזה לראשונה כסדרת האנימציה הראשונה למבוגרים שתופק על ידי "נטפליקס אנימציה", ואף נמסר כי הדמויות הראשיות בסדרה ידובבו על ידי ליזי קפלן, כריסטיאן סלייטר, קלארק דיוק, אנדרו דאלי, בובי לי, ג'ון דימאג'יו, טישה קמפבל וברט גלמן. זוהי הסדרה הראשונה שהופקה במסגרת העסקה שטאקאוצ'י סגרה בשנת 2018 עם נטפליקס במסרתה עליה "לפתח סדרות חדשות ופרויקטים נוספים בלעדית לנטפליקס." הצצה ראשונה מתוך הסדרה הוצגה במהלך פאנל פוקוס סטודיו לנטפליקס במהלך פסטיבל האנימציה הבינלאומי שהתקיים באנסי, בין התאריכים 14–19 ביוני 2021. בנוסף, טאקאוצ'י והירש העידו שהם קיבלו השראה מסדרות כמו "תיקים באפלה" וסדרת מגזיני "החדשות העולמיות השבועיות".

## שידור
ב-20 בספטמבר 2021, הפיצה נטפליקס קדימון ראשון עבור הסדרה.

חלקה הראשון של עונתה הראשונה של הסדרה, שכללה 18 פרקים, עלה לשידור בנטפליקס ב-22 באוקטובר 2021.

## קישורים חיצוניים
* 

## הערות שוליים

קטגוריה:סדרות הנפשה אמריקאיות
קטגוריה:קומדיות מצבים אמריקאיות
קטגוריה:קומדיות מצבים מונפשות
קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות מונפשות עם השפעות אנימה
קטגוריה:סדרות טלוויזיה אמריקאיות שעלו לשידור בשנת 2021
ז'אן-אנרי סיאן

**ז'אן-אנרי סיאן** (בצרפתית: **Jean-Henry Céant**; בקריאולית האיטית: **Jean-Henry Ceant**; נולד ב-27 בספטמבר 1956) הוא נוטריון ופוליטיקאי מהאיטי שכיהן כראש הממשלה בין השנים 2018–2019.

## ביוגרפיה
### לימודים
סיאן נולד במחוז המערב בשנת 1956. בשנת 1977 נרשם לפקולטה למשפטים ולכלכלה באוניברסיטה הממלכתית של האיטי, כיום אוניברסיטת האיטי. בשנת 1981 נבחר לנשיא ועדת הסטודנטים של הפקולטה. בד בבד ללימודי המשפטים, הוא למד חשבונאות בבית ספר לעסקים, סטטיסטיקה במכון האיטי וספרדית. בשנת 1997 הלך ללמוד קורסים מיוחדים במשפטים נוטריונים בספרד.

### קריירה משפטית ואקדמית
בשנת 1980 הוא מונה לראש השירות הסטטיסטי במשרד לקידום סחורות יצוא. בשנת 1986 הוסמך לנוטריון ופתח משרד בפורט-או-פרנס. בשנת 1995 החל לכהן כנציג של האיטי באיגוד הבינלאומי לנוטריונים לטיניים. לאחר זמן מה, מונה לסגן נשיא ועדת אמריקה הצפונית, המרכזית והקריביים של האיגוד. בסביבות שנת 1993 החל בקריירה מקבילה כמרצה. הוא לימד באוניברסיטת קיסקייה, באוניברסיטת GOC ובבית הספר הלאומי למנהל פיננסי. בשנת 1995, הפך לחבר מן המניין באיגוד הבינלאומי של נוטריונים ונכון ל-2021, משמש שם כיועץ כללי.

### קריירה פוליטית
בשנת 2010, התמודד סיאן לנשיאות האיטי וקיבל 3.07% מהקולות. בשנת 2015 התמודד שוב והשיג 2.50% מהקולות, ולאחר מכן 0.75% בשנת 2016, לאחר ביטול ההצבעה של 2015. ב-6 באוגוסט 2018, כמעט חודש לאחר התפטרותו של ז'אק גאי לפונטנט, מונה סיאן לראש ממשלה על ידי הנשיא ז'ובנל מואיז. הרכב ממשלתו פורסם ב-6 בספטמבר 2018 ואושר על ידי הסנאט ב-15 בספטמבר ועל ידי לשכת הצירים מספר ימים לאחר מכן.

ב-18 במרץ 2019, פחות משישה חודשים לאחר מינויו, הוא פוטר עקב משבר כלכלי. בהצבעת אי-האמון 93 הצביעו בעד הפלת הממשלה, 13 נגד ו-6 נמנעו בלשכת הצירים. לאחר מספר ימים מונה במקומו ז'אן מישל לפין.

## קישורים חיצוניים

## הערות שוליים

קטגוריה:ראשי ממשלת האיטי
קטגוריה:בוגרי אוניברסיטת האיטי
קטגוריה:סגל אוניברסיטת קיסקייה
קטגוריה:עורכי דין
קטגוריה:האיטים שנולדו ב-1956
אגם ווטרטון

**אגם ווטרטון** (באנגלית: **Waterton Lake**) הוא קבוצה של שלושה אגמים הממוקמים בין דרום פרובינציית אלברטה שבקנדה לבין צפון מדינת מונטנה שבארצות הברית.

## גאוגרפיה

לאגם שני חלקים, המחוברים ביניהם בתעלה רדודה.

שני חלקי האגם שבקנדה הם אגם ווטרטון האמצעי (Middle Waterton Lake), ואגם ווטרטון העליון (Upper Waterton Lake). גבול ארצות הברית–קנדה חוצה את אגם ווטרטון העליון, ומחלק את האגם, כך ששני השלישים הצפוניים של האגם מצויים בקנדה, והשליש הדרומי מצוי בשטח ארצות הברית.

אגם ווטרטון התחתון (Lower Waterton Lake) ממוקם מצפון לאגם ווטרטון האמצעי. על שפת האגם מצוי סימן הגבול האחרון של שביל ועדת הגבול, שהוצב באתר ב-8 באוגוסט 1874.

המחצית הצפונית האגם העליון, וכן האגם האמצעי והאגם התחתון מצויים בקנדה, בשטח הפארק הלאומי אגמי ווטרטון. המחצית הדרומית של האגם העליון מצוי בארצות הברית, בשטח הפארק הלאומי גליישר.

שטחם הכולל של אגם ווטרטון העליון והאמצעי הוא 10.1 קילומטרים רבועים. שטחו של אגם ווטרטון התחתון (המצוי כולו בקנדה) הוא 1.5 קילומטרים רבועים, וגובהו 1,274 מטרים מעל פני הים.

עומקם הממוצע של האגמים - 80 מטרים. שיא עומקם של האגמים - 135 מטרים, והם מהווים את האגם העמוק ביותר בהרי הרוקי הקנדיים.

## היסטוריה

בשנת 1979 הקים ארגון אונסק"ו את שמורת הביוספרה ווטרטון (*Waterton Biosphere Reserve*) על מנת להגן על בתי הגידול המגוונים שסביב האגמים, והכוללים ערבה, יערות סב-אלפינים, טונדרה אלפינית, וצמחיית ביצות המקיפה את האגם.

בשנת 1932 הוקם פארק השלום הבינלאומי ווטרטון-גליישר. בשנת 1995 הוכרז הפארק כאתר מורשת עולמית של אונסק"ו.

## גלריית תמונות

קובץ:Canada 39 bg 061904.jpg|אגם ווטרטון העליון, בימין התמונה מלון הנסיך מוויילס, במרכז התמונה הר ריצ'רדס
קובץ:Watertonlake.jpg|אגם ווטרטון בחורף
קובץ:49 parallel waterton.jpg|גבול ארצות הברית - קנדה, קו רוחב 49, מבט מאגם ווטרטון
קובץ:Waterton Lake-27527.jpg|אגם ווטרטון - מבט לכיוון דרום


## קישורים חיצוניים

* מפת אזור אגם ווטרטון
* פארק השלום הבינלאומי ווטרטון-גליישר באתר אונסקו
* פארק השלום הבינלאומי ווטרטון-גליישר באתר הסקר הגאולוגי של ארצות הברית
* האגם באתר נשיונל ג'אוגרפיק
* מסלולי הליכה בשטח פרובינציית אלברטה, סביב האגם ובסמוך לו - באתר העיירה ווטרטון
* מפת אזור האגמים
* תחזית מזג אוויר עדכנית עבור אגם ווטרטון

## הערות שוליים

ווטרטון
ווטרטון
ווטרטון
ווטרטון
ווטרטון
ברמינגהאם סקוואדרון

**ברמינגהאם סקוואדרון** (באנגלית: **Birmingham Squadron**) היא קבוצת כדורסל אמריקאית מברמינגהאם, אלבמה, המשחקת בליגת הפיתוח של ה-NBA. הקבוצה הוקמה בשנת 2019 כ**אירי בייהוקס** (באנגלית: **Erie BayHawks**), הקבוצה השלישית בליגה הנקראת בשם זה (לפניה היו לייקלנד מג'יק: 2008–2017, וקולג' פארק סקייהוקס: 2017–2019), ובשנת 2021 שינתה את שמה לברמינגהאם סקוואדרון. הקבוצה מסונפת לקבוצת ה-NBA ניו אורלינס פליקנס והם משחקים את משחקי הבית שלהם בלגסי ארנה בברמינגהאם.

## היסטוריה
### אירי בייהוקס
ב-30 במרץ 2017 הודיעו הניו אורלינס פליקנס על כוונותיהם להקים קבוצה בבעלותם בליגת הפיתוח עד עונת 2018/19, באזור חוף המפרץ של ארצות הברית. ב-24 באוקטובר 2018 הכריזו הפליקנס שקבוצתם תמוקם בברמינגהאם, אלבמה, אך בשל הצורך בשיפוץ האולם בעיר החלה הקבוצה לשחק בעונת 2019/20 כאירי בייהוקס באירי, פנסילבניה, לאחר שאטלנטה הוקס העבירה את קבוצתה, שנקראה בשם זה עד 2019, לקולג' פארק, ג'ורג'יה. בעונתם הראשונה סיימו הבייהוקס במקום ה-4 בבית הדרום מזרחי ולא העפילו לפלייאוף.

### ברמינגהאם סקוואדרון
ב-8 באפריל 2021 הודיעה חברת הניהול המקומית של אירי, שהפעילה את כל שלוש הקבוצות בשם אירי בייהוקס, כי הארגון לא הצליח למצוא קבוצת NBA שתשמש כקבוצת אב לקבוצה בעונת 2021/22 והפסיק את פעילותה. ב-26 ביולי באותה שנה נחשפו השם, הלוגו והצבעים של ברמינגהאם סקוואדרון (טייסת ברמינגהאם), כאשר השם "טייסת" נבחר כאזכור הן לשם קיבוצי המשמש לקבוצת שקנאים (הסמל של הפליקנס) והן להיסטוריה של אלבמה בתעופה הצבאית.

## עונה אחרי עונה

## קישורים חיצוניים

קטגוריה:קבוצות ליגת הפיתוח של ה-NBA
קטגוריה:ניו אורלינס פליקנס
קולנוע מרחבים

שמאל|ממוזער|300px|שרידי חזית בית הקולנוע לפני שנהרס (2013)
**בית העם מרחבים**, הידוע גם בשם **קולנוע מרחבים**, היה אולם מופעים ובית קולנוע, שפעל בעיירה אופקים.

## בית הקולנוע
בית הקולנוע הוקם ממערב לכניסה המרכזית לאופקים, בגבול היישוב אך בשטח המשתייך למועצה אזורית מרחבים, ונקרא על שמה. בצמוד אליו, ממזרח, פעלה מנפטת כותנה אזורית.

התוכנית לבית הקולנוע הוכנה ב-1967 על ידי האדריכל נתן מגן מבאר שבע. סגנון הבנייה של הקולנוע, בשטח של 1,000 מטר רבוע, הוא אדריכלות מודרנית. היה בו אגף מרכזי גבוה שבחזיתו גמלון משולש וגגו עשוי פח, בתוספת שני אגפים צידיים זהים. בחזית האגף המרכזי הייתה מותקנת שבכה טרומית מבטון. הייתה בו אכסדרה מלבנית ובה עמודי בטון דקים. אולם הקולנוע, שבו היו 850 מושבים, תוכנן במבנה מניפה.

הקולנוע פעל עד לשנות ה-90 ואז נסגר. לאחר מכן עמד המבנה שומם ומצבו הפיזי הידרדר, עד שנהרס. על השטח בו עמד בית העם נבנה אולם האירועים "אליבא".

## קישורים חיצוניים

* 
* 
* קולנוע מרחבים - דקה דרום 2013, בערוץ מכללת ספיר באתר יוטיוב

## הערות שוליים

מרחבים
קטגוריה:אופקים: מבנים
קטגוריה:מועצה אזורית מרחבים
קטגוריה:הנגב: תרבות
סקובה קמארה

**סקובה קמארה** (בצרפתית: **Sékouba Camara**; נולד ב-22 בינואר 1997 בגינאה) הוא כדורגלן גינאי המשחק בעמדת השוער בקבוצת אדאמה סיטי מליגת העל האתיופית ובנבחרת גינאה.

## קריירת מועדונים
קמארה החל את הקריירה המקצוענית שלו באתלטיקו דה קונאקרי מליגת העל הגינאית. בחודש יולי 2017 הגיע להיבחן בהפועל רעננה מליגת הישראלית, אך שוחרר מהמועדון לאחר מספר ימים, לאחר שיחק במשחק אחד בגביע הטוטו 2017/2018.

בהמשך הקריירה שלו שיחק בקאלום סטאר מליגת העל הגינאית. בחודש אפריל 2021 חתם באדאמה סיטי מליגת העל האתיופית.

## קריירה בינלאומית
ב-20 באוקטובר 2019 ערך קמארה את הופעת הבכורה שלו בנבחרת גינאה, במשחק נגד נבחרת סנגל במסגרת מוקדמות אליפות האומות האפריקאיות .

## קישורים חיצוניים

## הערות שוליים

קטגוריה:כדורגלנים גינאים
קטגוריה:שוערי כדורגל גינאים
קטגוריה:כדורגלני הפועל רעננה
קטגוריה:כדורגלנים זרים בישראל
קטגוריה:ספורטאים גינאים בישראל
קטגוריה:גינאים שנולדו ב-1997
פליקס סאנצ'ס (מאמן כדורגל)

**פליקס סאנצ'ס בס** (בספרדית: **Félix Sánchez Bas**; נולד ב-13 בדצמבר 1975 בברצלונה שבספרד) הוא מאמן א-סד.

## קריירה כמאמן
בתחילת דרכו שימש סאנצ'ס כמאמן במחלקת הנוער של ברצלונה הספרדית, ובשנת 2006 עבר לקטר והחל לשמש כמאמן באקדמיית אספייר. בשנת 2013 מונה כמאמן נבחרת קטר עד גיל 19, אותה הוביל לזכייה באליפות אסיה עד גיל 19.

ב-3 ביולי 2017, לאחר שאימן את נבחרות קטר עד גיל 19 ועד גיל 23, מונה סאנצ'ס כמאמן נבחרת קטר הבוגרת. הוא הוביל את הנבחרת לזכייה היסטורית ראשונה בגביע אסיה בשנת 2019.

סאנצ'ס אימן את נבחרת קטר גם בקופה אמריקה 2019, בגביע הזהב 2021 ובמונדיאל 2022.

ב-11 במרץ 2023 מונה למאמן נבחרת אקוודור.

ב-23 ביולי 2024 מונה למאמנה של א-סד מליגת העל הקטרית. בעונתו הראשונה בקבוצה, זכה עמה באליפות הליגה הקטרית. 

## תארים
### כמאמן
;נבחרת קטר עד גיל 19
* אליפות אסיה עד גיל 19 (1): 2014

;נבחרת קטר
* גביע אסיה (1): 2019

## קישורים חיצוניים

## הערות שוליים

קטגוריה:מאמני כדורגל ספרדים
קטגוריה:מאמני נבחרת קטר בכדורגל
קטגוריה:מאמני א-סד
קטגוריה:מאמני מונדיאל 2022
קטגוריה:מאמני קופה אמריקה 2019
קטגוריה:מאמני קופה אמריקה 2024
קטגוריה:מאמני גביע אסיה 2019
קטגוריה:ספרדים שנולדו ב-1975
אתר הנצחה לנופלי שירות הביטחון הכללי

**אתר הנצחה לנופלי שירות הביטחון הכללי** הוא אנדרטה הניצבת בשוהם ומנציחה נפטרים של שירות הביטחון הכללי, מהם שנהרגו בעת מילוי תפקידם ומהם שנפטרו בעת עבודתם בשב"כ.

## האנדרטה
האנדרטה ניצבת במרכזו של פארק המגדל בשוהם. היא כוללת רחבה מרוצפת מאורכת, התחומה מצפון על ידי כותל גלי המחופה באבן לבנה. על גבי חלקו השמאלי של הכותל קבועים סמל מדינת ישראל וסמל השב"כ, ולצידם ציטוט מתוך שיר שכתב המשורר נתן אלתרמן לאחר מבצע חשאי בשנות ה-50 של המאה ה-20: "ודווקא היפות והעזות במלאכותיו סמויות עד עת, כי חושך מכסה". על גבי חלקו הימני של הכותל קבועות לוחיות כהות ועליהן שמות הנפטרים, תאריך מותם, והכיתוב "נפל בעת מילוי תפקידו" או "נפטר במהלך שירותו". מאחורי הכותל ניטעו שלושה עצי ברוש.

לפני הכותל ניצבת אבן גרניט גבוהה, כעין עץ שנגדע. במרחק מה ממנה, בערוגת חצץ כהה, ניצב סלע ובו מעמד לאבוקת זיכרון ועליו הכיתוב "יזכור". בשולי הרחבה ניצבים תרני דגלים.

מדרום לרחבת האנדרטה, על גבי מורד הגבעה, ממוקם אמפיתיאטרון קטן המשמש למופעים.

האתר תוכנן על ידי חן וינקלר. הוא הוקם ביוזמת עמותת ציפורי מגן, בסיוע המועצה המקומית שוהם ותורמים פרטיים. הוא נחנך בחודש אוגוסט 2013.

## קישורים חיצוניים

* 

## הערות שוליים

קטגוריה:אנדרטאות לזכר חללי מערכות ישראל
קטגוריה:שירות הביטחון הכללי
קטגוריה:שוהם
סודוקו סקוטי

250px|ממוזער|שמאל|אפודה בדוגמת ארגייל

**סודוקו סקוטי**, המכונה גם **סודוקו ארגייל**, הוא סודוקו רגיל בתוספת רשת אלכסונים, שלא כוללת את שני האלכסונים הגדולים, בני ה-9 משבצות. צורת רשת האלכסונים מזכירה את דוגמת הסריגה ארגייל, האופיינית לשבט קמפבל מארגייל שבמערב סקוטלנד ומכאן המקור לשמו של סודוקו זה.

בסודוקו סקוטי פועלים לפי כללי הסודוקו הרגיל ובנוסף להם על פני כל אחד מהאלכסונים המסומנים לא תיתכן חזרה על אותה ספרה.

## קישורים חיצוניים
* Argyle Sudoku on the New Sudoku Players Forum website
 

קטגוריה:סודוקו
אנטוני (כדורגלן)

**אנטוני מתאוס דוס סנטוס** (בפורטוגזית: **Antony Matheus dos Santos**; נולד ב-24 בפברואר 2000 באוזאסקו שבמדינת סאו פאולו, ברזיל), הידוע בקיצור כ**אנטוני** (**Antony**), הוא כדורגלן ברזילאי המשחק בעמדת קשר הכנף בקבוצת ריאל בטיס ובנבחרת ברזיל. 

## קריירת מועדונים
### סאו פאולו
אנטוני גדל במחלקת הנוער של סאו פאולו, אליה הצטרף בשנת 2010. ב-26 בספטמבר 2018 הוא קודם לקבוצה הבוגרת של המועדון, וחתם על חוזה עד ספטמבר 2023. ב-15 בנובמבר הוא ערך את הופעת הבכורה שלו במועדון, בתיקו 1-1 נגד גרמיו במסגרת המחזור ה-34 בליגת העל הברזילאית לעונת . בסך הכול ערך 42 הופעות ליגה במדי המועדון, בהן הבקיע שישה שערים.

### אייאקס
ב-23 בפברואר 2020 חתם על חוזה לחמש עונות באייאקס מליגת העל ההולנדית החל מ-1 ביולי 2020. ב-13 בספטמבר 2020 הוא ערך את הופעת הבכורה שלו במועדון, בניצחון 0–1 על ספרטה רוטרדם במסגרת המחזור הראשון בליגה לעונת עונת 2020/2021 בליגת העל ההולנדית. במשחק זה הבקיע את שער הבכורה שלו במועדון. ב-27 באוקטובר הוא ערך את הופעת הבכורה שלו בליגת האלופות, בתיקו 2-2 עם אטאלנטה במסגרת שלב הבתים לעונת 2020/2021. ב-3 בנובמבר הבקיע את שער הבכורה שלו בליגת האלופות, בניצחון 1–2 על מיטיולן, גם כן בשלב הבתים. בעונתו הראשונה במועדון ערך 32 הופעות ליגה, בהן הבקיע תשעה שערים, והוסיף 14 הופעות ושני שערים בשאר המסגרות. הוא זכה עם אייאקס באליפות הולנד ובגביע ההולנדי.

### מנצ’סטר יונייטד
ב-30 באוגוסט 2022 חתם לחמש שנים במנצ’סטר יונייטד מהפרמייר ליג תמורת 100 מיליון אירו. ב-4 בספטמבר 2022 ערך את הופעת הבכורה שלו בפרמייר ליג וגם כבש את שער הבכורה שלו בניצחון 1–3 על ארסנל.

### ריאל בטיס
ב-25 בינואר 2025 עבר בהשאלה לריאל בטיס מהלה ליגה. במדי בטיס כבש אנטוני 9 שערים ב26 הופעות בכל המסגרות. וב-1 בספטמבר 2025 חתם על חוזה ל-5 שנים בבטיס ששילמה תמורתו למנצ'סטר יונייטד 25 מיליון אירו.

## קריירה בינלאומית
אנטוני נכלל בסגל נבחרת ברזיל עד גיל 23 לטורניר הכדורגל באולימפיאדת טוקיו 2020 בשנת 2021, זה זכה יחד עם נבחרתו במדליית זהב. הוא שיחק בכל ששת משחקי הטורניר.

ב-7 באוקטובר 2021 ערך את הופעת הבכורה שלו בנבחרת ברזיל הבוגרת, כשנכנס כמחליף והבקיע שער בניצחון 1–3 על נבחרת ונצואלה במסגרת מוקדמות מונדיאל 2022.

נכלל בסגל נבחרת ברזיל לטורניר מונדיאל 2022.

## תארים
;אייאקס
* אליפות הולנד (2): 2020/2021, 2021/2022
* הגביע ההולנדי (1): 2020/2021

;נבחרת ברזיל עד גיל 23
* מדליית זהב אולימפית (1): אולימפיאדת טוקיו 2020

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:אוזאסקו: כדורגלנים
קטגוריה:כדורגלני סאו פאולו
קטגוריה:כדורגלני אייאקס
קטגוריה:כדורגלני מנצ'סטר יונייטד
קטגוריה:כדורגלני ריאל בטיס
קטגוריה:כדורגלני נבחרת ברזיל
קטגוריה:כדורגלני מונדיאל 2022
קטגוריה:אלופים אולימפיים ברזילאים: כדורגל
קטגוריה:כדורגלנים ברזילאים באולימפיאדת טוקיו (2020)
קטגוריה:ספורטאים ברזילאים בהולנד
קטגוריה:ספורטאים ברזילאים באנגליה
קטגוריה:ספורטאים ברזילאים בספרד
קטגוריה:ברזילאים שנולדו ב-2000
ז'וזפין דה רשקה

**ז'וזפין דה רשקה** (בפולנית: **Józefina Reszke**, בצרפתית: **Joséphine de Reszke**; 4 ביוני 1855 – 22 בפברואר 1891) הייתה זמרת סופרן אופראית פולנייה, ילידת ורשה. דה רשקה הייתה אחותם של זמר הבס אדואר דה רשקה וזמר הטנור יאן דה רשקה, שניהם זמרי אופרה ידועי-שם. את לימודי השירה החלה אצל אמה ואצל מאדאם ניסן-סלומון, והופעת הבכורה שלה הייתה בפריז, כ**[[אופליה]]** באופרה "המלט" של אמברואז תומא ב-21 ביוני 1875.
 
דה רשקה נשארה באופרה של פריז במשך שנים אחדות, במהלכן נודעה בהופעותיה באופרות איטלקיות וצרפתיות; היא יצרה את תפקיד **זיטה** ב"מלך לאהור" של מאסנה. היא דחתה הצעה להופיע בארצות הברית, ונשארה באירופה במשך כל שנות הקריירה שלה.
 
דה רשקה הופיעה עם אחיה יאן בהופעת הבכורה שלו; השניים, יחד עם אדואר, השתתפו בהצגת הבכורה של "ארודיאדה" בשנת 1884. בשיא הקריירה שלה נישאה לברון לאופולד יוליאן קרוננברג, ופרשה מן הבמה כמעט לחלוטין; מאז ואילך הסתפקה בהופעות צדקה בלבד. על הופעותיה אלה גמלה לה עיריית פוזנן ביהלום. דה רשקה מתה בוורשה ב-1891, בת 36.

## קישורים חיצוניים

* אתר קנטבילה-סוביטו, משפחת דה רשקה
* אוקספורד רפרנס, "ז'וזפין דה רשקה"
* 

קטגוריה:זמרות אופרה
קטגוריה:זמרות פולניות
קטגוריה:זמרות אופרה צרפתיות
קטגוריה:משפחת דה רשקה
קטגוריה:ילידות 1855
קטגוריה:נפטרות ב-1891
אדמונד אדו

**אדמונד אדו** (באנגלית: **Edmund Addo**; נולד ב-17 במאי 2000 בגאנה) הוא כדורגלן גאנאי המשחק בעמדת הקשר בקבוצת OFK בלגרד מליגת העל הסרבית.

## קריירת מועדונים
### פ.ק. סניצה
אדו גדל במחלקת הנוער של מייטי קוסמוס FC, ובשנת 2018 הגיע למחלקת הנוער של פ.ק. סניצה מליגת העל הסלובקית. ב-16 בפברואר 2019 הוא ערך את הופעת הבכורה שלו במועדון, בהפסד 3-0 לא.ס. טרנצ'ין במסגרת המחזור ה-19 בליגה לעונת . הוא שיחק במועדון במשך שלוש עונות, בהן ערך 47 הופעות ליגה והבקיע שני שערים.

### שריף טירספול
ב-14 ביולי 2021 חתם אדו בשריף טירספול מליגת העל המולדובית. ב-20 ביולי הוא ערך את הופעת הבכורה שלו במועדון, בניצחון 1-0 על אלאשקרט במסגרת הסיבוב השני של מוקדמות ליגת האלופות לעונת 2021/2022. ב-7 באוגוסט הוא ערך את הופעת הבכורה שלו בליגה, בניצחון 7-1 על דינמו-אוטו טירספול במסגרת המחזור החמישי בליגה. ב-15 בספטמבר ערך אדו את הופעת הבכורה שלו בליגת האלופות, בניצחון 2-0 על שחטאר דונצק במסגרת שלב הבתים לעונת 2021/2022.

## קישורים חיצוניים

## הערות שוליים

קטגוריה:כדורגלנים גנאים
קטגוריה:קשרי כדורגל גנאים
קטגוריה:כדורגלני שריף טירספול
קטגוריה:כדורגלני ספרטק סובוטיצה
קטגוריה:כדורגלני הכוכב האדום בלגרד
קטגוריה:כדורגלני ראדניצ'קי ניש
קטגוריה:כדורגלני OFK בלגרד
קטגוריה:כדורגלני גביע אפריקה לאומות 2021
קטגוריה:ספורטאים זרים במולדובה
קטגוריה:ספורטאים זרים בסרביה
קטגוריה:גנאים שנולדו ב-2000
מוסא קיאבו

**מוסא קיאבו** (בצרפתית: **Moussa Kyabou**; נולד ב-18 באפריל 1998 בבמקו שבמאלי) הוא כדורגלן מאלי המשחק בעמדת הקשר האחורי בקבוצת גנצ'לרבירלי ובנבחרת מאלי.

## קריירת מועדונים
קיאבו החל את הקריירה המקצוענית שלו ב-USC קיטה מליגת העל המאלית. ב-15 במרץ 2021 הושאל קיאבו לשריף טירספול מליגת העל המולדובית עד לסוף שנת 2021. ב-11 באפריל הוא ערך את הופעת הבכורה שלו במועדון, בניצחון 4-0 על דאצ'יה בויוצ'אני במסגרת המחזור ה-27 בליגה לעונת . בעונה זו הוא ערך שמונה הופעות ליגה, וזכה עם שריף טירספול באליפות מולדובה.

## קריירה בינלאומית
ב-27 ביולי 2019 ערך קיאבו את הופעת הבכורה שלו בנבחרת מאלי, בניצחון 4-0 על נבחרת גינאה ביסאו במסגרת הסיבוב השני של מוקדמות אליפות האומות האפריקאיות .

## תארים
;שריף טירספול
* אליפות מולדובה (1): 2020/2021

## קישורים חיצוניים

## הערות שוליים

קטגוריה:כדורגלנים מאלים
קטגוריה:קשרי כדורגל מאלים
קטגוריה:כדורגלני שריף טירספול
קטגוריה:ספורטאים זרים במולדובה
קטגוריה:כדורגלני גנצ'לרבירלי
קטגוריה:מאלים שנולדו ב-1998
ריאל במקו

**איגוד ספורט ריאל במקו** (בצרפתית: **Association Sportive du Real Bamako**) היא קבוצת כדורגל מאלית מהעיר במקו אשר משחקת בליגת העל המאלית.

הקבוצה נוסדה בשנת 1960, ולאורך השנים זכתה בשש אליפויות.

## תארים והישגים
* **[[ליגת העל המאלית|אליפות מאלי]] (6)**
** 1969, 1980, 1981, 1983, 1986, 1991
***[[הגביע המאלי]] (10)**
** 1962, 1964, 1966, 1967, 1968, 1969, 1980, 1989, 1991, 2010

## שחקני עבר מפורסמים
*  סאליף קייטה
*  דיאדייה סמאסקו
*  איב ביסומה
*  מוחמד קמארה
*  קווין זוהי
*  שייק דוקורה
*  מוסא דומבייה
*  מחמדו סידיבה
*  קלילו טראורה
*  בובקאר דיארה
*  איבורהימה סידיבה
*  קליפה קוליבאלי
*  מארק אמבואה

## קישורים חיצוניים

קטגוריה:קבוצות כדורגל מאליות
קטגוריה:קבוצות כדורגל שהוקמו ב-1960
מומו ינסאנה

**מומו ינסאנה** (בצרפתית: **Momo Yansané**; נולד ב-29 ביולי 1997 בפריה שבגינאה) הוא כדורגלן גינאי המשחק בעמדת החלוץ בקבוצת סומגאיט  מליגת העל האזרית.

## קריירת מועדונים
### תחילת הקריירה
ינסאנה נולד בגינאה והחל את הקריירה המקצוענית שלו בהאפיה מליגת העל הגינאית. ב-7 ביולי 2017 חתם בפ.י.ס. רבאט מליגת העל המרוקאית.

### ההשאלה לאיסלץ' והמעבר הקבוע
ב-6 במרץ 2019 הושאל ינסאנה לאיסלץ' מליגת העל הבלארוסית עד לסוף שנת 2019. במשך תקופת ההשאלה הוא ערך 28 הופעות ליגה והבקיע 11 שערים.

ב-1 בינואר 2020, לאחר שהסתיימה תקופת ההשאלה, עבר ינסאנה לאיסלץ' באופן קבוע. הוא ערך 23 הופעות ליגה נוספות במדי המועדון, בהן הבקיע שמונה שערים.

### בלאק סטארס וההשאלה לניז'ני נובגורוד
ב-26 בספטמבר 2020 חתם ינסאנה בבלאק סטארס מליגת העל הגינאית.

ב-29 בינואר 2021 הושאל ינסאנה למשך חצי עונה לניז'ני נובגורוד מהליגה הרוסית השנייה. הוא ערך 16 הופעות ליגה במועדון, בהן הבקיע שישה שערים.

### שריף טירספול
ב-1 ביולי 2021 חתם ינסאנה בשריף טירספול מליגת העל המולדובית. ב-7 ביולי הוא ערך את הופעת הבכורה שלו במועדון, בניצחון 4-0 על טאוטה דורס במסגרת סיבוב ההעפלה הראשון של ליגת האלופות לעונת 2021/2022. ב-31 ביולי ערך את הופעת הבכורה שלו בליגה, בניצחון 3-1 על פלורשט במסגרת המחזור הרביעי. במשחק זה גם הבקיע את שער הבכורה שלו בליגה. ב-15 בספטמבר ערך ינסאנה את הופעת הבכורה שלו בליגת האלופות, בניצחון 2-0 על שחטאר דונצק במסגרת שלב הבתים לעונת 2021/2022. במשחק זה הבקיע את שער הבכורה שלו במפעל.

## קישורים חיצוניים

## הערות שוליים

קטגוריה:כדורגלנים גינאים
קטגוריה:חלוצי כדורגל גינאים
קטגוריה:כדורגלני איסלץ'
קטגוריה:כדורגלני ניז'ני נובגורוד
קטגוריה:כדורגלני שריף טירספול
קטגוריה:כדורגלני רייקה
קטגוריה:כדורגלני טורפדו כותאיסי
קטגוריה:כדורגלני סומגאיט
קטגוריה:כדורגלני נבחרת גינאה
קטגוריה:ספורטאים זרים במרוקו
קטגוריה:ספורטאים זרים בבלארוס
קטגוריה:ספורטאים זרים ברוסיה
קטגוריה:ספורטאים זרים במולדובה
קטגוריה:ספורטאים זרים בקרואטיה
קטגוריה:גינאים שנולדו ב-1997
אבו בכר, סולטאן ג'והור

סר **אַבּוּ בַּכְּר אִבְּן אל-מרְחוּם תֵמֶנְגוֹנְג דָאיֶנְג אִבְּרָאהִים** (בג'אווי: **المرحوم سلطان سير ابو بكر ابن المرحوم تمڠڬوڠ دايڠ إبراهيم**, באנגלית: **Abu Bakar ibni Almarhum Temenggong Daeng Ibrahim**; 3 בפברואר 1833 – 4 ביוני 1895) היה סולטאן ג'והור ה-21 במספר והסולטאן הראשון של ג'והור המודרנית. הוא נודע בכינוי "האהוב" (**الخليل**). אבו בכר קידם את פיתוח ארצו בבחינה חקלאית, כלכלית ומנהלית בתמיכתם של מהגרים סינים לארצו.

במהלך תקופת שלטונו על ג'והור בין 1862 ל-1895 הוא פיתח קשר ידידות עם ויקטוריה, מלכת הממלכה המאוחדת, שתרמה ליחסיה של סולטנות ג'והור עם האימפריה הבריטית. אבו בכר, אנגלופיל, תרם לכך שלצד ההשתלטות הבריטית על חצי האי המלאי, ג'והור שימרה מידה רבה של אוטונומיה מהממשל הבריטי.

## ביוגרפיה
אבו בכר נולד ב-3 בפברואר 1833 במקדש הישן אשר בסינגפור המודרנית, דאז תחת שלטון האימפריה הבריטית. בשנת 1862, מות אביו, דאטו טנג'ונג אבראהים הוביל להכתרתו כמהראג'ה (תואר המקביל לזה של קיסר) של סולטנות ג'והור. ב-1866 שינה את שמה של בירת הסולטנות, טנג'ונג פוטרי, לג'והור באהרו. ב-1871 עיצב את דגל סולטנות ג'והור ואת התקן המלכותי, אשר כלל סדרי ירושה, מעמדות, סמכויות ועוד.

ב-1877 חיזק אבו בכר את מעמדה של ארצו דרך הסיפוח של עמק נהר קסאנג (Kesang). אבו בכר פיתח אהדה רבה לאימפריה הבריטית ונודע בהיותו אנגלופיל. בין היתר פיתח ידידות ארוכת שנים עם ויקטוריה, מלכת הממלכה המאוחדת, אשר התנהלה בעיקר דרך מכתבים שהם שלחו זה לזאת. היחס החם ששרר בין הריבונים תרם ליחסי שתי הארצות ובשנת 1885 נחתמה אמנת אנגלו-ג'והור אשר סבסדה את סולטנות ג'והור כמדינת חסות בריטית ובמקביל הכירה בלגיטימציה השלטונית של משפחת המלוכה ובאוטונומיה העצמאית של ג'והור.

בהמשך, בתמיכה בריטית, פעל אבו בכר לקדם את בנייתו של צבא לאומי עבור ג'והור. שנה לאחר חתימת החוזה עם הבריטים, ב-1886, אבו בכר הוכתר מחדש כריבון ג'והור הפעם תחת התואר סולטאן במקום מהראג'ה. הכתרתו של אבו בכר כסולטאן סימנה את היותו "אבי ג'והור המודרנית". באורך שלטונו קידם מודרניזציה והתמערבות אשר במהלכה נעזר במהגרים סינים מדרום קיסרות צ'ינג אשר היו בעלי מקצוע ומיומנויות. העיר ג'והור באהרו ומדינת ג'והור כולה המשיכו להתפתח בהנהגתו של השר הראשי הראשון של ג'והור, דאטו ג'אפר מחמד, אשר נשא בתפקיד דומה לזה של ראש ממשלה.

הוקמו מחלקות ממשלתיות שונות והוסדרה חלוקת סמכויות ביניהן. ביניהם היו משרד האוצר, משטרה, מחלקת קרקעות וסקירה, תשתיות ציבוריות, המחלקה הימית, המחלקה הרפואית, מחלקות הדואר והחינוך. ב-14 באפריל 1895 פרסם הסולטאן אבו בכר את חוקת מדינת ג'והור, חוקה שהפכה את ג'והור למדינה המלאית הראשונה שיש לה מערכת חוקית רשמית וכתובה בסגנון מערבי. בשנת 1883 הוקמה מחלקת החינוך להרחבת החינוך לילדים בג'והור, במסגרתה נקבעה השפה המלאית כשפה הרשמית של החינוך במדינה. הסולטאן אבו בכר נפטר בגיל 62 ב-4 ביוני 1895.

## קישורים חיצוניים

* 
* Modernisation or Westernisation of Johor under Abu Bakar: A Historical Analysis

קטגוריה:מלזים
קטגוריה:פוליטיקאים מלזים
קטגוריה:קיסרים
קטגוריה:מלזיה: היסטוריה
קטגוריה:חברי מסדר פרנץ יוזף
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:ילידי 1833
קטגוריה:נפטרים ב-1895
טיאגו טומאש

**טיאגו באריירוש דה מלו טומאש** (בפורטוגזית: **Tiago Barreiros de Melo Tomás**; נולד ב-16 ביוני 2002 בליסבון שבפורטוגל) הוא כדורגלן פורטוגזי המשחק בעמדת החלוץ בקבוצת שטוטגרט.

## קריירת מועדונים
### ספורטינג ליסבון
טומאש הגיע אל מחלקת הנוער של ספורטינג ליסבון לאחר ששיחק במשך עונה במחלקת הנוער של אשטוריל. ב-25 ביוני 2020 חתם על חוזה מקצועני לחמש שנים במועדון. ב-1 ביולי הוא ערך את הופעת הבכורה שלו במועדון, בניצחון 1–2 על ז'יל ויסנטה במסגרת המחזור ה-29 בליגה לעונת . בסך הכל ערך חמש הופעות ליגה בעונה זו.

ב-24 בספטמבר 2020 הוא הבקיע את שער הבכורה שלו במועדון, בניצחון 0–1 על אברדין במסגרת סיבוב ההעפלה השלישי של הליגה האירופית לעונת 2020/2021. ב-28 באוקטובר הבקיע את שער הבכורה שלו בליגה, בניצחון 1–3 על ז'יל ויסנטה במסגרת המחזור הראשון לעונת . בעונה זו הוא ערך 30 הופעות ליגה והבקיע שלושה שערים, וזכה עם ספורטינג ליסבון באליפות פורטוגל ובגביע הליגה הפורטוגלית.

ב-31 ביולי 2021 נכנס כמחליף בדקה ה-69 בניצחון 1–2 על ספורטינג בראגה במסגרת הסופר קאפ הפורטוגלי. ב-15 בספטמבר ערך את הופעת הבכורה שלו בליגת האלופות, כשנכנס כמחליף בדקה ה-60 בהפסד 1–5 לאייאקס במסגרת שלב הבתים לעונת 2021/2022.

### שטוטגרט
ב-30 בינואר 2022 הושאל לשטוטגרט מהבונדסליגה לעונה וחצי. שישה ימים לאחר מכן ערך את הופעת הבכורה בהפסד 2–3 לאיינטרכט פרנקפורט. את שעריו הראשונים כבש ב-12 בפברואר כשכבש צמד בהפסד 2–4 לבאייר לברקוזן. טומאש ושטוטגרט סיימו גם בעונת 2021/22 וגם בעונת 2022/23 בתחתית הטבלה, כשבעונת 2022/23 נזקקו למבחני הישרדות מול המבורג כדי להישאר בבונדסליגה. טומאש הבקיע שבעה שערי ליגה בעונה וחצי בהן שיחק בשטוטגרט.

### וולפסבורג
בתום תקופת ההשאלה לשטוטגרט, נמכר טיאגו טומאש מספורטינג ליסבון לוולפסבורג תמורת 8.8 מיליון אירו ובונוסים נוספים. את שני שערי הבכורה שלו הבקיע טומאש בניצחון 6-0 של וולפסבורג על מכבי ברלין במסגרת הגביע הגרמני. בעונת הבכורה שלו בוולפסבורג, 2023/24, סיימו טומאש והקבוצה במקום ה-12, כשהוא מבקיע שער ליגה אחד.

### חזרה לשטוטגרט
ב-16 באוגוסט 2025 חזר לשטוטגרט אשר רכשה אותו חזרה ב-14 מיליון אירו.

## קריירה בינלאומית
טומאש היה חלק מסגל נבחרת פורטוגל עד גיל 21 בטורניר אליפות אירופה עד גיל 21 בשנת , וערך ארבע הופעות בטורניר.

## תארים
;ספורטינג ליסבון
* אליפות פורטוגל (1): 2020/2021
* גביע הליגה הפורטוגלית (1): 2020/2021
* הסופר קאפ הפורטוגלי (1): 2021

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:חלוצי כדורגל פורטוגזים
קטגוריה:ליסבון: כדורגלנים
קטגוריה:כדורגלני ספורטינג ליסבון
קטגוריה:כדורגלני שטוטגרט
קטגוריה:כדורגלני וולפסבורג
קטגוריה:פורטוגזים שנולדו ב-2002
ז'ובאנה קאברל

**ז'ובאנה אדוארדו בורז'ס קאברל** (בפורטוגזית: **Jovane Eduardo Borges Cabral**; נולד ב-14 ביוני 1998 באסומאדה שבכף ורדה) הוא כדורגלן מכף ורדה המשחק בעמדת קשר הכנף באסטרלה דה אמדורה מליגת העל הפורטוגלית, ובנבחרת כף ורדה.

## קריירת מועדונים
קאברל נולד באסומאדה שבכף ורדה, והחל לשחק כדורגל במחלקת הנוער של גרמיו נהגר, עד שבשנת 2014 עבר אל מחלקת הנוער של ספורטינג ליסבון מליגת העל הפורטוגלית. בעונות  ו- שיחק בספורטינג ליסבון ב', קבוצת המילואים של המועדון, בליגה הפורטוגלית השנייה. בסך הכל ערך 34 הופעות ליגה בקבוצת המילואים של המועדון, בהן הבקיע שני שערים.

ב-12 באוגוסט 2018 הוא ערך את הופעת הבכורה שלו בקבוצה הראשונה של המועדון, בניצחון 3-1 על מוריירנסה במסגרת המחזור הראשון בליגה לעונת . ב-1 בספטמבר הבקיע את שער הבכורה שלו במועדון, בניצחון 1-0 על פיירנסה במסגרת המחזור הרביעי בליגה. בעונתו הראשונה בקבוצה הראשונה של המועדון ערך קאברל 18 הופעות ליגה, בהן הבקיע שני שערים, וזכה עם ספורטינג ליסבון בגביע הליגה הפורטוגלית ובגביע הפורטוגלי. בעונת  הוא הוסיף 16 הופעות ליגה, בהן הבקיע שישה שערים. בעונת , בה זכתה ספורטינג ליסבון באליפות פורטוגל ובגביע הליגה הפורטוגלית, ערך קאברל 24 הופעות ליגה והבקיע חמישה שערים.

ב-31 ביולי 2021 שיחק 80 דקות בניצחון 2-1 על ספורטינג בראגה במסגרת הסופר קאפ הפורטוגלי. ב-15 בספטמבר ערך את הופעת הבכורה שלו בליגת האלופות, כששיחק במחצית הראשונה בהפסד 5-1 לאייאקס במסגרת שלב הבתים לעונת 2021/2022.

בינואר 2022 הושאל ללאציו מהסרייה א'. שיחק 3 משחקי ליגה בלבד, ושב לספורטינג ליסבון בסיום העונה.

ב-1 בפברואר 2024 הושאל לאולימפיאקוס מליגת העל היוונית עד לסיום העונה, עם אופציה לרכישה בתום תקופת ההשאלה.

ב-2 בספטמבר 2024 חתם קאברל על חוזה לשנתיים באסטרלה דה אמדורה מליגת העל הפורטוגלית.

## קריירה בינלאומית
ב-28 במרץ 2017 ערך קאברל את הופעת הבכורה שלו בנבחרת כף ורדה, בניצחון 2-0 על נבחרת לוקסמבורג במשחק ידידות.

בחודש אוקטובר 2018 הודיע קאברל כי הגיש בקשה לקבלת אזרחות פורטוגזית, וכי הוא מעוניין לייצג את נבחרת פורטוגל.

נכלל בסגל נבחרת כף ורדה לטורניר גביע אפריקה לאומות 2023.

## תארים
;ספורטינג ליסבון
* אליפות פורטוגל (1): 2020/2021
* הגביע הפורטוגלי (1): 2018/2019
* גביע הליגה הפורטוגלית (2): 2018/2019, 2020/2021
* הסופר קאפ הפורטוגלי (1): 2021

## קישורים חיצוניים

## הערות שוליים

קטגוריה:כדורגלנים מכף ורדה
קטגוריה:קשרי כדורגל מכף ורדה
קטגוריה:כדורגלני ספורטינג ליסבון
קטגוריה:כדורגלני לאציו
קטגוריה:כדורגלני סלרניטנה
קטגוריה:כדורגלני אולימפיאקוס
קטגוריה:כדורגלני אסטרלה דה אמדורה
קטגוריה:כדורגלני נבחרת כף ורדה
קטגוריה:כדורגלני גביע אפריקה לאומות 2023
קטגוריה:ספורטאים זרים בפורטוגל
קטגוריה:ספורטאים זרים באיטליה
קטגוריה:ספורטאים זרים ביוון
קטגוריה:אישים מכף ורדה שנולדו ב-1998
ז'ני קטאמו

**ז'ני סיפריאנו קטאמו** (בפורטוגזית: **Geny Cipriano Catamo**; נולד ב-26 בינואר 2001 במוזמביק) הוא כדורגלן מוזמביקי המשחק בעמדת קשר הכנף בקבוצת ספורטינג ליסבון מליגת העל הפורטוגלית ובנבחרת מוזמביק.

## קריירת מועדונים
בין השנים 2018–2019 שיחק קטאמו באמורה מהליגה הפורטוגלית השלישית. ב-11 ביוני 2019 חתם על חוזה לשתי עונות בספורטינג ליסבון מליגת העל הפורטוגלית, והחל לשחק בקבוצת המילואים שלה.

בעונת  קודם לקבוצה הראשונה של המועדון.

## קריירה בינלאומית
ב-10 בספטמבר 2019 ערך קטאמו את הופעת הבכורה שלו בנבחרת מוזמביק, בניצחון 0–2 על נבחרת מאוריציוס במסגרת הסיבוב הראשון של מוקדמות מונדיאל 2022. במשחק זה הבקיע את שער הבכורה שלו בנבחרת.

נכלל בסגל נבחרת מוזמביק לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים מוזמביקים
קטגוריה:קשרי כדורגל מוזמביקים
קטגוריה:כדורגלני ספורטינג ליסבון
קטגוריה:כדורגלני נבחרת מוזמביק
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:כדורגלני ויטוריה דה גימארייש
קטגוריה:כדורגלני מאריטימו
קטגוריה:ילידי 2001
ז'וניור מסיאס

**ז'וניור וולטר מסיאס** (בפורטוגזית: **Junior Walter Messias**; נולד ב-13 במאי 1991) הוא כדורגלן ברזילאי המשחק בעמדת הקשר ההתקפי בקבוצת גנואה.

## חיים אישיים
מסיאס נולד בברזיל, ועבר לאיטליה בשנת 2011 יחד עם אשתו ועם בנו, והם התיישבו בטורינו, יחד עם אחיו של מסיאס. בטורינו הוא החל לעבוד בתחום השליחויות, ובזמנו הפנוי שיחק כדורגל בקבוצה חובבנית.

## קריירת מועדונים
### תחילת הקריירה
מסיאס החל את הקריירה המקצוענית שלו במועדונים קזאלה, קיירי וגוצאנו מהליגות השלישית והרביעית באיטליה, זאת לאחר שתחילה שיחק בליגות החובבניות במדינה.
### קרוטונה
ב-31 בינואר 2019 חתם מסיאס בקרוטונה מהסרייה ב', והושאל בחזרה לגוצאנו עד לתום עונת . ב-24 באוגוסט הוא ערך את הופעת הבכורה שלו במדי קרוטונה בסרייה ב', במשחק נגד קוזנצה. היה לו תפקיד חשוב בהעפלתה של קרוטונה לסרייה א' בפעם השנייה בהיסטוריה של המועדון, כאשר הוא עורך 34 הופעות ליגה ומבקיע שישה שערים.

ב-20 בספטמבר 2020 הוא ערך את הופעת הבכורה שלו בסרייה א', בהפסד 1–4 לגנואה במסגרת המחזור הראשון לעונת 2020/2021. ב-25 באוקטובר הוא הבקיע את שער הבכורה שלו במועדון, בהפסד 2–4 לקליארי במסגרת המחזור החמישי בליגה. בעונה זו, שהסתיימה בחזרתה של קרוטונה לסרייה ב', ערך מסיאס 36 הופעות ליגה, בהן הבקיע תשעה שערים.

### מילאן
ב-31 באוגוסט 2021 הושאל מסיאס למילאן מהסרייה א'.
ב-24 בנובמבר כבש את שער הניצחון של קבוצתו בדקה ה-87 מול אתלטיקו מדריד בחוץ, מה שהיה לניצחונה הראשון של קבוצתו בליגת האלופות לאחר 8 שנים. ביולי 2022 נרכש על ידי מילאן.

### גנואה
ב-11 באוגוסט 2023 הושאל לגנואה לעונה אחת.

## תארים
**מילאן**
* אליפות איטליה: 2021/2022

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:בלו הוריזונטה: כדורגלנים
קטגוריה:כדורגלני קרוטונה
קטגוריה:כדורגלני מילאן
קטגוריה:כדורגלני גנואה
קטגוריה:ספורטאים ברזילאים באיטליה
קטגוריה:ברזילאים שנולדו ב-1991